На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

 Општинско веће општине Бач, на предлог Општинске управе Бач - Одељења за привреду, пољопривреду и економски развој Општинске управе Бач, на 115. седници одржаној дана 19. јануара 2023. године доноси

**ПРОГРАМ ЈАВНЕ РАСПРАВЕ**

**О НАЦРТУ СРЕДЊОРОЧНОГ ПЛАНА ОПШТИНЕ БАЧ ЗА ПЕРИОД 2023 - 2025 ГОДИНА**

 1. У поступку припреме Средњорочног плана општине Бач за период 2023 – 2025 година, Општинско веће општине Бач спроводи јавну расправу о Нацрту Средњорочног плана општине Бач за период 2023 – 2025 година (у даљем тексту: Нацрт плана).

 2. Јавна расправа о Нацрту плана биће одржана у периоду од 20. јануара до 06. фебруара 2023. године.

 3. Учесници у јавној расправи су представници јавног прдузећа, установа, организација и служби чији је оснивач општина Бач, заинтересовани грађани, организације цивилног друштва, правна лица и друге заинтересоване стране.

 4. Програм јавне расправе о Нацрту плана са Нацртом плана објављује се на интернет страници Општине Бач : www. bac. rs .

 5. Примедбе и предлози достављају се на е-mail: nikola.banjac@bac.rs или поштом на адресу: Општинска управа Бач, Одељење за привреду, пољопривреду и економски развој, н/р Никола Бањац, Бач, Трг др Зорана Ђинђића бр. 2.

 6. Нацрт плана биће представљен на Округлом столу, који ће се одржати 02. фебруара 2023. године у Бачу, у свечаној сали Општине Бач са почетком у 11:00 часова.

 7. По окончању јавне расправе Одељење за привреду, пољопривреду и економски развој Општинске управе Бач ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и исти доставити Општинском већу општине Бач и објавити на интернет страници Општине Бач.

 **ОПШТИНСКО ВЕЋЕ ОПШТИНЕ БАЧ**

Број: 020-2-28/2023-II

Дана: 19. јануар 2023. године

 **Председавајућа општинског Већа**

 **Заменица Председника општине Бач**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Марина Балабан**